dzam dá, m̀bə̂ mod ǎ yǐ kig tóban ai mvɔ̌m, ńdɔ̄ fə ǎ yi lod anə́ ńsīsīm, ǎ yǐ kig yaba ényiŋ dzíé á sí amú ǎ mbádā kig Zambá." 14Hədá, dzam dá lə́ nə̄ á sí mū á nə̄ dzə́dzāā; bâbəlan ai bəsósōō bə́ bod bəziŋ ákyāí báyəan bəlan ai bəbə̂ bə́ bod, bə́ bəlan ai bəbé ákyāí báyəan bəlan ai bəsósōō[15]. Mə̌ kad yǎ naa nálā wâ ó nə̄ fə hə dzə́dzāā, 15ḿfág wáma, mə malugu miǹtag; amú dzóm éfə̄ é sə́ kig m̀bəŋ ású mod á ńló dzóbo á sí mū ngə́ sə̌ kīg fə̄ nâ ádī, ányū, a kúbǎn miǹtag, mam mə́tē émɔ̄ máwulu ai nyé ésīē dzíé á mə́lú mə́ ényǐŋ yā Zāmbá ā və́ nyē á ńló dzóbo á sí mū. Fəg yabɔ zitɔ́g məku móé 16Éyɔŋ mə ngádzə́ŋ ai ngul ésə̄ nə́ mə́ yəm fəg ai nâ mə́ yen bísíé bísə bod bádə́ŋ ai byá á sí ndon mú, tɔ anə́ mod anə́ təge ai akə̌ lə́ óyɔ́ tɔ ai alú, tɔ ai amǒs, 17ńdɔ mə ngáyén ésíé ésə Zambá á ngāsyé; mod á sə́ kig dzǎm yəm ésíé yábɔban á ńló dzóbo á sí, tɔ anə́ mod a syé ású yə̄ nâ a dzə́ŋ naa á yəm, tɔ anə́ ḿfəfəg wákad áyá naa wâyəm, ó sə́ kig dzǎm sɔm[ 16].